- మత్తయి
- <
- 26
- >

26
అంక విరోదుమ్ సుదల్ దెర్తి సమయుమ్ పాసి జా అస్సె
(మార్కు 14:1-2; లూకా 22:1-2; యోహా 11:45-53)
1 యేసు సిస్సుల్‍క ఈంజేఁవ్ కొడొ ఎత్కి సంగ కేడయ్‍లి పిమ్మట్ జర్గు జలిసి కిచ్చొ మెలె, జో జోచ సిస్సుల్‍క, 2 “దొరతి గెలె, *26:2 పూర్గుమ్ పొది యూదుల్ ఐగుప్తు దేసిమి తా గొతిమాన్సుల్ జలిస్ తెంతొ ప్రబు రచ్చించుప కెర్లిసి ఏద కెర్తి పండుగు, ఈంజ. ముక్కిమ్‍క కిచ్చొ ఏద కెరుల మెలె, ‘అమ్‍చ యూదుల్‍క విడ్దల్ కెర్తు’ మెన ఐగుప్తు దేసిమ్‍చ కుటుంబల్ ఎత్కిచ తొల్సుర్ జల మున్సుబోదల్‍క దూత మార్లిస్‍తె యూదుల్‍చ తొల్సుర్ బోదల్ నే మొర్తి రితి ప్రబు జోవయింక పిట్టయ్‍లిసి ఏద కెరుక. తెదొడి, పూర్గుమ్‍చి జా రాతి కేన్ గెరి యూదుల్ తిల గే, జా గెర్‍చ దార్‍బంద్రల్‍తె అర్పితుమ్ జలొ ఏక్ మెండపిల్లచి లొఁయి దెరవుల, చి దూత దెకిలె, జా గెర్‍చొ తొల్సుర్ బోదక మారె నాయ్. నిర్గమకాండుమ్ 12:21-30.పస్కా పండుగు జెయెదె మెన తుమ్ జాన్సు. జా పొదిక, ఆఁవ్ మాన్సు జా జెర్మున్ అయ్‍లొసొక సిలువతె టీఁవొ కెర మార్తి రిసొ, అంక దెర దెయెదె” మెన యేసు సంగిలన్.
3 జా సమయుమి, వెల్లెల పూజర్లు కి వెల్లెల మాన్సుల్‍తె అన్నె సగుమ్‍జిన్ కి, కయప మెంతొ ఎత్కిక వెల్లొ పూజరిచి గేర్‍తె బెద జా కెర, 4 కీసిగె లుంకచోరు యేసుక దెర, మారుక మెన, బెద ఉచర్ల, గని, 5 “పండుగు పొది పోని, నెంజిలె పండుగ్‍క బెర అయ్‍ల ప్రెజల్ కుమ్మత్ తెన్ గగ్గొల్ జా అమ్‍క బలే అల్లర్ కెరుల” మెన సంగితె తిల.
తేర్‍బోద వాసెన తేల్ యేసుచి బోడి సువిలిసి
(మార్కు 14:3-9; యోహా 12:1-8)
6 జలె, యేసు బేతనియ గఁవ్వి గెచ్చ కెర, సీమోను మెలొ వెల్లి రోగి జా తిలొ ఎక్కిలొచొ గెరి తిలి పొది, 7 ఏక్ తేర్‍బోద, ఒగ్గర్ చెంగిలి విలువచి వాసెన తేల్‍చి బుడ్డి దెరన, జోతె అయ్‍లి. అన్నె, జో అన్నిమ్ కంక వెస తతికయ్, జోచి బోడి ఉప్పిరి సుఁవిలి. 8 సిస్సుల్ దెక కెర, కోపుమ్ జా, “ఈంజ నస్టుమ్ కిచ్చొక? 9 ఈంజ తేల్ ఒగ్గర్ కరీద్‍క వికిలెగిన, బీద మాన్సుల్‍క దర్ముమ్ దెంక జతి” మెన సంగిల. 10 యేసు జా కోడు జాన్లి రిసొ, “ఈంజ తేర్‍బోద అంక కెర్లిసి చెంగిల్ వెల్లొ కామ్. తుమ్ కిచ్చొక ఇన్నెక ఉస్సుర్ కెరుక? 11 బీద మాన్సుల్ కెఁయఁక కి తుమ్‍చి తెన్ తవుల, గని ఆఁవ్ కెఁయఁక తెఁయఁక తుమ్‍చి తెన్ ఈంజ లోకుమ్‍తె ఇసి తయె నాయ్. 12 ఈంజ తేర్‍బోద ఈంజ వాసెన తేల్ అంచి ఆఁగ్‍తె సువ కిచ్చొ గుర్తు కెర్తయ్ మెలె, ఆఁవ్ నే మొర్తె అగ్గె, అంక నే రోవితె అగ్గె, అంచి ఆఁగ్ తెయార్ కెర్తి గుర్తు కెర్తయ్. 13 తుమ్‍క ఆఁవ్ కిచ్చొ నిజుమి సంగితసి మెలె, ఒండి లోకుమ్‍తె కేనె ఈంజ అంచి సుబుమ్ కబుర్ బోదన కెరుల గే, ఒత్తయ్ ఈంజ అప్పె కెర్లిసి సంగ, ఇన్నెచి రిసొ ఉచరవడుల” మెన యేసు సంగిలన్.
యూదా యేసుక దెర దెంక ఉచర వెల్లెల పూజర్లుతె గెచ్చ సంగిలిసి
(మార్కు 14:10-11; లూకా 22:3-6)
14 తెదొడి, బారజిన్ సిస్సుల్‍తె తిలొ ఇస్కరియోతు గఁవ్విచొ యూదా, వెల్లెల పూజర్లుతె గెచ్చ కెర, 15 “ఆఁవ్ యేసుక తుమ్‍క దెర దిలెగిన, తుమ్ అంక కిచ్చొ దెస్తె?” మెన పుసిలన్. జేఁవ్ జోక ముప్పయ్ వెండి బిల్లల్ దిల. 16 జా గడియ తెంతొ యూదా యేసుక దెర దెంక మెన సమయుమ్ చజితె తిలన్.
యేసు సిస్సుల్ తెన్ పస్కా పండుగు కెర్తతి
(మార్కు 14:12-21; లూకా 22:7-14,21-23; యోహా 13:21-30)
17 నే పులయ్‍ల పోడియొ కతి పండుగ్‍క తొలితొ చి దీసి, సిస్సుల్ యేసుతె జా కెర, “తుయి †26:17 ‘పస్కా పండుగు’ మెలె, యూదుల్ ఒగ్గర్ పూర్గుమ్ ఐగుప్తు దేసిమి గెచ్చ గొతిమాన్సుల్ జా ఒగ్గర్ స్రెమల్ సేడ్తె తతికయ్ మోసే పూర్గుమ్‍చొచి అత్తి ప్రబు జోవయింక విడ్దల్ కెర బార్ కెర్లన్. జా రచ్చన నే పఁవ్సిత్ రితి ఎత్కి వెర్సి పస్కా పండుగు కెర్తతి.పస్కా అన్నిమ్ కెర్తి రిసొ, అమ్ కేన్ టాన్ తెయార్ కెరుక?” మెన, జోక పుసిల. 18 చి యేసు జేఁవ్‍క, “యెరూసలేమ్‍తె తిలొ పలాన్ సుదొతె తుమ్ గెచ్చ కెర, ‘అంచి సమయుమ్ పాఁవ జా అస్సె. అంచ సిస్సుల్ తెన్ తుచి గెరి పండుగు కెరిందె’ మెన, ప్రబు తుక సంగ మెన అమ్‍క తెద్రయ్‍లొ” మెలన్. 19 యేసు జోవయింక, సంగిలి రితి జేఁవ్ సిస్సుల్ కెర, పస్కా అన్నిమ్‍క దొర్కు జలిసి తెయార్ కెర్ల.
20 సాంజ్ జతికయ్, యేసు జేఁవ్ బారజిన్ సిస్సుల్ తెన్ అన్నిమ్ కంక వెసిల. 21 జేఁవ్ అన్నిమ్ కత్తె తతికయ్, యేసు జేఁవ్‍క, “తుమ్‍క ఆఁవ్ కిచ్చొ కచితుమ్ సంగితసి మెలె, తుమ్‍చితె ఎక్కిలొ అంక విరోదుమ్ సుదల్‍చి అత్తి సొర్ప కెర దెయెదె” మెలన్. 22 దస్సి మెంతికయ్, జేఁవ్ ఒగ్గర్ దుకుమ్ తెన్ ఎత్కి మాన్సు, “ప్రబు, ఆఁవ్ గే?” మెన పుసిల, 23 చి యేసు కిచ్చొ జబాబ్ దిలన్ మెలె, “అంచి తెన్ పలెరుమ్‍తె కో ఆతు గల పోడి గండ బుడ్డవ తయెదె గే, జొయ్యి అంక దెర, సొర్ప కెర దెయెదె.
24 “ఆఁవ్ మాన్సు జా జెర్మున్ అయ్‍లొసొచి రిసొ రెగిడ్లి రితి ఆఁవ్ ఉట్ట గెచ్చిందె. గని, అయ్యొ! ఆఁవ్ మాన్సు జా జెర్మున్ అయ్‍లొసొక, కేన్ మాన్సు దెర విరోదుమ్ సుదల్‍చి అత్తి సొర్ప కెర దెయెదె గే, జో మాన్సు జతి సిచ్చచి రిసొ, జో నే జెర్మ తిలె జోక చెంగిల్ తత్తి” మెన, యేసు సంగిలన్. 25 జోక దెర దెతొ యూదా “గురుబాబు, ఆఁవ్ గె?” మెన సంగితికయ్, యేసు జోక, “తుయి జా సంగిలి” మెన సంగిలన్.
26 యేసు, సిస్సుల్, జా పస్కా అన్నిమ్ కెర్తె తా, యేసు పోడియొ దెరన, “దయ కెర్లది” మెలి రితి ‡26:26 ‘దేముడు అబ్బొసి’ మెన కేన్ సుట్టు రెగ్డ తిలె, దేముడుచి రిసొ సంగితయ్.దేముడు అబ్బొస్‍క జొకర కెర, జా పోడియొ మోడ, సిస్సుల్‍క వంట దా, జోవయింక, “తుమ్ ఈంజ కడన కా. అంచి ఆఁగుక ఈంజ గుర్తు జయెదె” మెన కెర, 27 ఏక్ గిన్నచి ద్రాచ రస్సుమ్ దెర, దేముడు అబ్బొస్‍క అన్నె ఉచర, సిస్సుల్‍క దా కెర, “ఇన్నెచి రస్సుమ్ పియ. 28 కిచ్చొక మెలె, ఈంజ రస్సుమ్ కిచ్చొ గుర్తుచి మెలె, ఒగ్గర్‍జిన్ మాన్సుల్‍చి పాపుమ్ గెచ్చయ్‍తి రిసొ అంచి లొఁయి సూఁయి జంక అస్సె మెన నొవి ప్రమానుమ్. 29 అంచొ అబ్బొచి రాజిమ్‍తె తుమ్‍చి తెన్ ఇసి ఆఁవ్ ద్రాచ రస్సుమ్ నొవర్ పితి ఎద, ఇసిచి అన్నె పియ నాయ్ మెన తుమ్‍క సంగితసి” మెన, సంగిలన్.
30 తెదొడి, జేఁవ్ దేముడుక గనుమ్ గాయ కెర, బార్ జా కెర, ఒలీవ మెట్టయ్ ఉట్ట గెల. 31 తెదొడి యేసు జోవయింక, “ఆజి రాతిక, తుమ్ ఎత్కిజిన్ అంచి రిసొ బమ్మ జా అంక ములితె. కిచ్చొక మెలె,
మెండల్ రకితొసొక మొరయిందె, చి జోచ మెండల్ ఎత్కిజిన్ చెదుర్ప జా గెచ్చుల
మెన దేముడు రెగ్డయ్‍లి కోడు నెరవెర్సుప జంక అస్సె. 32 గని, ఆఁవ్ అన్నె జీవ్ జా ఉట్లి పిమ్మట్, తుమ్‍చి కంట అగ్గె గలిలయ ప్రాంతుమ్‍తె గెచ్చిందె” మెన, ప్రమానుమ్ కెర్లన్. 33 జాకయ్ పేతురు, “తుచి రిసొ ఎత్కిజిన్ బమ్మ జా తుక ములిలెకి, ఆఁవ్ తుక కెఁయంక ములి నాయ్” మెన సంగిలన్. 34 యేసు జోక, “తుక ఆఁవ్ కిచ్చొ నిజుమి కచితుమ్ సంగితసి మెలె, ఆజి రాతిక, కుకుడొ నే వాఁసితె అగ్గె, ‘జోక నేని’ మెన అంచి రిసొ తివ్వెరి తుయి సంగితె” మెన, సంగిలన్. 35 పేతురు జోక అన్నె, “ఆఁవ్ తుచి తెన్ మొరుక అస్సె మెలె కి, ఆఁవ్ తుక ‘నేని’ మెన, కెఁయ్యఁక కి సంగి నాయ్” మెన సంగిలన్, చి సిస్సుల్ ఎత్కిజిన్ కి దస్సి మెల.
గెత్సేమనే మెంతి తోటతె యేసు దుకుమ్ సేడ ఏడ్లిసి
36 తెదొడి యేసు సిస్సుల్ తెన్ గెత్సేమనే మెంతి తోటతె గెచ్చ కెర, జో “ఆఁవ్ ఒత్తల్‍తొ గెచ్చ ప్రార్దన కెర జెతి ఎద, తుమ్ ఇన్నె వెస తా” మెన సంగ కెర, 37 ఎక్కి పేతురుక చి జెబెదయిచ దొగుల పుత్తర్సుల్ జత యాకోబుక చి యోహానుక పట్టి కడన, ఇదిల్ దూరి గెచ్చ కెర, దుకుమ్ దా, మెన్సుతె ఒగ్గర్ బాద సేడుక దెర్లొ. 38 తెదొడి, “అంచి పెట్టి తిలి దుకుమ్ రిసొ మొర గెచ్చుక జయెదె. తుమ్ ఇన్నె తా, అంచి తెన్ చెదొయి తా” మెన, సంగ కెర, 39 సగుమ్ దూరి గెచ్చ కెర, సెర్ను సేడ, దేముడు అబ్బొస్‍క ఇసి మెన ప్రార్దన కెర్లన్. “ఓ బ, జతి లెక జలె, ఈంజ గిన్నచి ఆఁవ్ నే పితి రితి అంక పిట్టవు, గని అంచి ఇస్టుమ్ పోని. తుచి ఇస్టుమ్ జర్గు జవుస్” మెన, ప్రార్దన కెర, ఉట్ట కెర, 40 జేఁవ్ సిస్సుల్‍తె అన్నె ఉట్ట జా, జేఁవ్ నిజ అస్తి మెన దెక కెర, పేతురుక, “జలె, ఎక్కి గడియ జలెకు అంచి తెన్ తుయి రకితె తంక నెతిర్లది గే? 41 జత అల్లర్‍తె తుయి పాపుమ్ నే కెర్తె రితి జాగర్త తా ప్రార్దన కెర్తె తా. ‘ఆత్మ నిదానుమ్ అస్సె’ మెన ఉచరన్లెకి, ఆఁగ్‍క సెక్తి నాయ్” మెన యేసు సంగ కెర, 42 అన్నెక్ సుట్టు ఇదిల్ దూరి ఉట్ట గెచ్చ కెర, “ఓ బ, ఈంజ స్రెమచి గిన్న ఆఁవ్ పిలెకయి గెచ్చెదె జలె, తుచి ఇస్టుమ్ జర్గు జవుస్” మెన ప్రార్దన కెర, 43 అన్నె ఉట్ట అయ్‍లె, జేఁవ్ సిస్సుల్ గూన్‌క నెత్ర కెర అన్నె నిజ అస్తి మెన దెక కెర, 44 జోక అన్నె ముల దా, ఉట్ట గెచ్చ, అన్నెక్ సుట్టు తెదొడ్‍చ కొడొ ప్రార్దన కెర్లన్.
45 తెదొడి యేసు జోచ సిస్సుల్‍తె అన్నె ఉట్ట జా, జోవయింక, “అప్పెకయ్ సెలవ్ కడన, నే రకితె నిజ అస్సుస్ గే? ఈందె, సమయుమ్ జఁయి గెలి. ఆఁవ్ మాన్సు జా జెర్మున్ అయ్‍లొసొ పాపుమ్ కెర్తసచి అత్తి దెర్ను సేడిందె. 46 జొమ్మ, గెచ్చుమ! ఈందె, అంక దెర దెతొసొ పాసి జా అస్సె” మెన, సిస్సుల్‍క సంగిలన్.
యూదా చి జనాబ్ యేసుక దెరుక అయ్‍లిసి
(మార్కు 14:43-50; లూకా 22:47-53; యోహా 18:3-12)
47 యేసు లట్టబ్తె తతికయ్, బారజిన్ సిస్సుల్‍తె జో అగ్గె తిలొ యూదా పాఁవ అయ్‍లస. జో తెన్ కి ఒగ్గర్‍జిన్ జనాబ్ కత్తుల్ డండల్ దెరన యూదుల్‍చ వెల్లెల పూజర్లు చి అన్నె వెల్లెల మాన్సుల్‍తె యూదా తెన్ అయ్‍ల. 48 జలె, ఈంజ నే జతె అగ్గె, “ఆఁవ్ కక్క చుంబిందె గే, జొయ్యి యేసు. జోకయి దెరన” మెన యేసుక దెర దెతొ యూదా జేఁవ్ జనాబ్‍క గుర్తు సంగ తిలన్. 49 జాచి రిసొ, జో యేసుతె బేగి జా కెర, “గురుబాబు, జొఒర!” మెన సంగ, జోక చుంబిలన్. 50 యేసు జోక దెక, “ఓ నేస్తము, తుయి కిచ్చొ కెరుక అయ్‍లది గే, జయి కెరు” మెన, జోక సంగిలన్. జేఁవ్ అయ్‍లస పాసిక జా, యేసుక దెర్ల.
51 జలె, యేసు తెన్ తిలొసొ ఎక్కిలొ, ఆతు చంపొ కెర, కత్తి కడన, ఎత్కిక వెల్లొ పూజరిచొ గొత్తి సుదొక పెట, జోచొ కంగ్డొ సింద గెలన్. 52 యేసు జోక, “తుచి కత్తి తిఁయ దేసు. కత్తివొ తెన్ యుద్దుమ్ కెర్తస కత్తి తెన్ మొరుల. 53 అల్లె, ఈంజ సమయుమ్ ఆఁవ్ అంచొ అబ్బొక ప్రార్దన కెరుక నెతిరి మెన ఉచర్తసి గె? నెంజిలె, ప్రార్దన కెర్లెగిన, జో డబ్బయ్ వెయిలు దూతల్‍క బేగి తోడ్ తెద్రవుక నెత్రె మెన తుయి ఉచర్తసి గే? 54 గని, దస్సి కెర్లెగిన, అంక ఈంజ ఎత్కి జర్గు జంక అస్సె మెన దేముడుచి కొడొతె రెగిడ్లిసి కీసి నెరవెర్సుప జయెదె!” మెన జో సిస్సుడుక సంగిలన్.
55 తెదొడి, జయి గడియయ్, యేసు జనాబ్‍క, “ఆఁవ్ కిచ్చొ చోర్లయ్ చి కత్తులు డండల్ దెరన అంక దెరుక తుమ్ అయ్‍లదు గే? ఆఁవ్ రోజుక దేముడుచి గుడితె పెస బోదన కెర్లె కి, అంక జా పొది దెర్సు నాయ్. 56 జలె, దేముడుచి కబుర్లు రెగిడ్లసచి అత్తి రెగిడ్ల కొడొ నెరవెర్సుప జతి రిసొయి ఈంజ ఎత్కి జర్గు జలి” మెన, యేసు సంగితికయ్, సిస్సుల్ ఎత్కి బియఁ కెర, జోక ముల దా, ఉట్ట నిగిల.
ఎత్కిక వెల్లొ పూజరిచి మొక్మె యేసుక టీఁవడ్ల
(మార్కు 14:53-65; లూకా 22:54-55,63-71; యోహా 18:13-14,19-24)
57 ఒత్త తెంతొ, యేసుక జేఁవ్ విరోదుమ్ సుదల్ దెర కెర, కయప మెలొ ఎత్కిక వెల్లొ పూజరితె జోక కడ నెతికయ్, ఒత్త దేముడు మోసే తెన్ దిలి ఆగ్నల్ సికడ్తస చి అన్నె వెల్లెల మాన్సుల్ బెర తిల. 58 పేతురు, మాత్రుమ్, దూరి దూరి యేసుచి పట్టి జా జా, జో ఎత్కిక వెల్లొ పూజరిచి వీదె పాఁవ కెర, వీదె పెస కెర, ఆకర్‍క కిచ్చొ జర్గు జయెదె గే దెకుక మెన, జమాన్లు తెన్ వెసిలన్.
59 వెల్లెల పూజర్లు చి అన్నె వెల్లి సబ కెర్తస ఎత్కిజిన్ యేసుక మారుక కోర్‍ప జా, జోక నేరిమ్ వయడ్తి సాచి చజితె తిల. 60 గని అబద్దుమ్ సాచి సంగితస ఒగ్గర్‍జిన్ పుర్రె జలెకి, సరి జతి సాచి దొర్కు జయె నాయ్. గని, ఆకర్‍క, దొగుల పుర్రె జా కెర, 61 “ఈంజొ మాన్సు ‘దేముడుచి గుడి ఆఁవ్ సేడవ గెల కెర, తిర్రత్‍క అన్నె బందిందె’ మెన సంగిలొ” మెన సంగిల.
62 జేఁవ్ దస్సి సంగితికయ్, ఎత్కిక వెల్లొ పూజరి టీఁవొ జా, యేసుక దెక, “ఈంజేఁవ్ సంగిలిస్‍క కిచ్చొ జబాబ్ దెంక నెతిర్సి గే? ఈంజేఁవ్ తుక కిచ్చొ నేరిమ్ వయడ్తతి?” మెన, పుసితికయ్ కి 63 యేసు తుక్లె తిలన్. జాకయ్, ఎత్కిక వెల్లొ పూజరి జోక అన్నె, “తుయి దేముడుచొ క్రీస్తు జలొ పుత్తుసి జస్తె జలె, ‘జీవ్ తిలొ దేముడు తోడు’ మెన, జోచి నావ్ తెన్ అమ్‍చి మొక్మె ఒప్పన సంగు” మెల, 64 యేసు జోక, “తుయి సంగిలి రితి. గని తుమ్‍క ఆఁవ్ కిచ్చొ మెంతసి మెలె, ఆకర్‍క ఎత్కి సెక్తి అదికారుమ్ తిలొసొచి ఉజెతొ పక్క ఆఁవ్ మాన్సు జా జెర్మున్ అయ్‍లొసొ వెస తతిసి కి, ఆగాసుమ్‍చి మబ్బుతె, ఆఁవ్ పరలోకుమ్ తెంతొ అన్నె ఉత్ర జెతిసి కి తుమ్ దెకితె” మెన, సంగిలన్. 65 జో ఎత్కిక వెల్లొ పూజరి, కోపుమ్‌క జో గలన్లి దిగిల్ చొక్క చిరన గెల కెర, “అయ్యొ! ‘దేముడుక సమానుమ్ జతసి’ ఈంజొ సంగుక ప్రబుచి విలువ కడ వెల్లి పాపుమ్ కెర్తయ్. అమ్‍క అన్నె సాచుల్ అక్కర్ నాయ్. ఈందె, దేముడుక ఈంజొ సమ్మందుమ్ సంగన్లిసి. తుమ్ అప్పె సొంత సూన్లదు ఈంజయి సరి జతయ్. 66 తుమ్ కిచ్చొ రుజ్జు సంగితె?” మెన సబ కెర్తసక పుసితికయ్, జేఁవ్, “ఈంజొ మొర్తి సిచ్చచి ఎదిలి తప్పు కెర అస్సె” మెన సంగ, 67 యేసుచి మొక్మె తుంక్ర దా, జోక కుందిల. అన్నె, సగుమ్‍జిన్ జోక పెట కెర, 68 “క్రీస్తు, తుక కో పెట్ల గే తుయ్ క్రీస్తు గద, అమ్‍క సంగు!” మెన కొంకడ్ల.
పేతురు యేసుక “జోక నేని” మెన సంగిలిసి
(మార్కు 14:66-72; లూకా 22:56-62; యోహా 18:15-18,25-27)
69 ఈంజ మదెనె, పేతురు వీదె వెస తతికయ్, ఒత్తచి తేర్‍బోద గొత్తి సుది ఎక్లి జోతె జా కెర, “తుయి కి గలిలయ ప్రాంతుమ్‍చొ యేసు తెన్ తిలది” మెన, జోక సంగిలి. 70 జా దస్సి మెన సంగితికయ్, పేతురు, “తుయి సంగిలిసి అంక అర్దుమ్ జయె నాయ్” మెన, ఎత్కిజిన్‍చి మొక్మె, యేసుక నేన్లి రితి సంగిలన్.
71 పేతురు అన్నె వీదిచి గుమ్ముమ్ పక్క గెతికయ్, అన్నెక్లి తేర్‍బోద గొత్తి సుది జోక దెక కెర, “ఈంజొ కి నజరేతు గఁవ్విచొ యేసు తెన్ తిలొ” మెన, ఒత్త టీఁవ తిలసక సంగిలి. 72 జలె పేతురు ఒట్టు గలన, “జో మాన్సుక ఆఁవ్ నేని” మెన సంగిలన్.
73 గడియ గెలి పిమ్మట్, ఒత్త టీఁవొ జా తిలస పేతురుతె జా కెర, “నిజుమి, తుయి జోచ సిస్సుల్‍తె ఎక్కిలొ. తుయి లట్టబ్లె చినుక ఒత్తయ్” మెన, సంగిల. 74 జేఁవ్ దస్సి సంగితికయ్, పేతురు, “జో మాన్సుక ఆఁవ్ నేని” మెన సపెన గల కెరన ఒట్టు గలనుక దెర్లొ, చి బేగి కుకుడొ వాఁసిలన్. 75 జాచి రిసొ, “కుకుడొ నే వాఁస్తె అగ్గె, ‘జోక నేని’ మెన, తుయి తివ్వెరి అంచి రిసొ సంగితె” మెన యేసు అగ్గె సంగిలిసి ఏదస్ట కెర, పేతురు బార్ జా ఎదివాట్ దుకుమ్ జా ఏడ గెలన్.

- మత్తయి
- <
- 26
- >

*26:2 26:2 పూర్గుమ్ పొది యూదుల్ ఐగుప్తు దేసిమి తా గొతిమాన్సుల్ జలిస్ తెంతొ ప్రబు రచ్చించుప కెర్లిసి ఏద కెర్తి పండుగు, ఈంజ. ముక్కిమ్‍క కిచ్చొ ఏద కెరుల మెలె, ‘అమ్‍చ యూదుల్‍క విడ్దల్ కెర్తు’ మెన ఐగుప్తు దేసిమ్‍చ కుటుంబల్ ఎత్కిచ తొల్సుర్ జల మున్సుబోదల్‍క దూత మార్లిస్‍తె యూదుల్‍చ తొల్సుర్ బోదల్ నే మొర్తి రితి ప్రబు జోవయింక పిట్టయ్‍లిసి ఏద కెరుక. తెదొడి, పూర్గుమ్‍చి జా రాతి కేన్ గెరి యూదుల్ తిల గే, జా గెర్‍చ దార్‍బంద్రల్‍తె అర్పితుమ్ జలొ ఏక్ మెండపిల్లచి లొఁయి దెరవుల, చి దూత దెకిలె, జా గెర్‍చొ తొల్సుర్ బోదక మారె నాయ్. నిర్గమకాండుమ్ 12:21-30.

†26:17 26:17 ‘పస్కా పండుగు’ మెలె, యూదుల్ ఒగ్గర్ పూర్గుమ్ ఐగుప్తు దేసిమి గెచ్చ గొతిమాన్సుల్ జా ఒగ్గర్ స్రెమల్ సేడ్తె తతికయ్ మోసే పూర్గుమ్‍చొచి అత్తి ప్రబు జోవయింక విడ్దల్ కెర బార్ కెర్లన్. జా రచ్చన నే పఁవ్సిత్ రితి ఎత్కి వెర్సి పస్కా పండుగు కెర్తతి.

‡26:26 26:26 ‘దేముడు అబ్బొసి’ మెన కేన్ సుట్టు రెగ్డ తిలె, దేముడుచి రిసొ సంగితయ్.

© 2018 WBT