- ప్రకటన
- <
- 6
- >

6
సుట్టుప కెర్లి పుస్తకుమ్‍చ సత్తు ముద్రల్
1 తెదొడి కిచ్చొ దెకిలయ్ మెలె, మెండపిల్ల జేఁవ్ సత్తు ముద్రల్‍తె తొలితొ చి కడ్లన్, చి జేఁవ్ *6:1 4:6-8 దెక.చెత్తర్ జీవుల్‍తె ఎక్కిలొ, ఉర్ముల్‍చి రితి అవాడ్ కెరన “ఇన్నె జే!” మెలన్. 2 ఆఁవ్ దెకిలె, ఆదె! చొక్కిలొ గోడొ డీసిలి, చి జా గోడొతె వెగిలొసొక దూన్ తిలి, చి జోక ఏక్ కిరీటుమ్ †6:2 జా కిరీటుమ్ ఎత్కి అదికారుమ్ తిలొ దేముడు సొంత జో గోడొతె వెగిలొసొక దిలన్ గే మెండపిల్ల జలొ యేసు దిలన్ గే, కచిగె అత్తి జోవయింక దావడ్ల గే, గని జా జర్గు జంక ఎత్కి అదికారుమ్ తిలొ దేముడు కచితుమ్ సెలవ్ దా తిలన్, నెంజిలె జర్గు జతి నాయ్. ఈంజేఁవ్ కమొ ఎత్కి జొయ్యి జర్గు కెర్తయ్, గెద.దిల, చి బార్ జా, యుద్దుమ్ కెర జీన, ఒండి జీనుక మెన గెలొ.
3 జలె, మెండపిల్ల దొన్నిచి ముద్ర కడ్తికయ్, కిచ్చొ సూన్లయ్ మెలె, జేఁవ్ చెత్తర్ జీవుల్‍తె అన్నెక్ జీవు “ఇన్నె జే!” మెన కేక్ గలన్, చి 4 అన్నెక్ గోడొ; ఒగ్గర్ ఎరనచొ; బార్ జలన్. జా గోడొతె వెగిలొసొక కిచ్చొ సెలవ్ తిలి మెలె, ఒండి బూలోకుమ్‍తెచి సేంతుమ్ పిట్టవుక; మాన్సుల్ ఎక్కిలొక ఎక్కిలొ మార్తి రితి; చి వెల్లి కండా జోక ‡6:4 కో దిల గే నేనుమ్.దిల.
5 జలె మెండపిల్ల తిన్నిచి ముద్ర కడ్తికయ్, తిన్నిచొ జీవు “ఇన్నె జే!” మెన కేక్ గలిసి సూన్లయ్. ఆఁవ్ దెకిలె, ఆదె! నీడొ గోడొ, చి జాతె వెగిలొసొచి అత్తి తక్కిడి అస్సె. 6 అన్నె, జేఁవ్ చెత్తర్ జీవుల్‍చి నెడ్‍మె తెంతొ ఏక్ అవాడ్ కిచ్చొ సంగిలిసి సూన్లయ్ మెలె, “ఏక్ దీసిచి కూలిచి ఎదిలి డబ్బుల్‍క ఎక్కి పాత్రెక్ గోదుమ్, చి ఏక్ దీసిచి కూలిచి ఎదిలి డబ్బుల్‍క తిని పొర్ని §6:6 ఈంజ దేసిమి కీసి ముక్కిమ్‍క చింబొ కవుల గే, జా దేసిమ్‍చ ముక్కిమ్‍క గోదుమ్‍క కెర్లి పోడియొ గే పోడియొ గే రంద దసచక అన్నిమ్ కెరుల. గని కారు తిలె, ఎత్కి కరీది జా గెలె, ఈంజ దేసిమి కీసి తందుడ్‍చి కంట డేరొ తొక్కి కరీద్ జయెదె, చి చింబొ నెంజిలె కులర్ కవుల గే, దస్సి జా దేసిమి గారు తిలె, బార్లి దాన్‍క అన్నిమ్ రందుల; గెనుక సవుక ఒత్తచి రిసొ.బార్లి దాన్ దొర్కు జయెదె. గని తేలుక చి ద్రాచ రస్సుమ్‍క గార్ కెరుక నాయ్!” మెన జా అవాడ్ కేక్ గలన్.
7 మెండపిల్ల చెత్తర్‍చి ముద్ర కడ్తికయ్, “ఇన్నె జే!” మెన చెత్తర్‍చొ జీవు కేక్ గలిలిసి సూన్లయ్. 8 అన్నె దెకిలయ్, చి ఆదె! కిచ్చొ రంగుగె సంగుక నే బెదిలిసి రితొ ఏక్ గోడొ. జాతె వెసిలొసొచి నావ్, ‘మొర్ను’, చి మొర్లస్‍క రకితి లోకుమ్ జోచి పట్టి గెతయ్. అన్నె, ‘మొర్ను’ మెలొసొక చి మొర్లస రకితి లోకుమ్‍క కిచ్చొ సెలవ్ తిలి మెలె, యుద్దుమ్ వాట్, కకుర్తి వాట్, జబ్బుల్ వాట్ చి డొంగ్రెచ జంతువుల్ గెతి వాట్ మాన్సుల్‍క మార్తి సెలవ్ తిలి. ఒండి లోకుమ్‍క చెత్తర్ వాటల్ తిలె, జేఁవ్ చెత్తర్ వాటల్‍తె ఏక్ వాటతె మాన్సుల్‍క దస్సి మారుక సెలవ్ జా తిలి.
9 మెండపిల్ల పాఁచ్‍చి ముద్ర కడ్తికయ్, పరలోకుమ్‍తెచి బలి దెతి టాన్‍చి తెడి కిచ్చొ దెకిలయ్ మెలె, విరోదుమ్ మాన్సుల్ మార్లసచ జీవుల్‍క దెకిలయ్. దేముడుచి సుబుమ్ కబుర్ జేఁవ్ సూనయ్‍లి రిసొ, చి యేసుచి రిసొ జేఁవ్ సాచి సంగిలి రిసొ, జేఁవ్ విరోదుమ్ మాన్సుల్ జోవయింక మార తిల. 10 జేఁవ్ దస్సి మొర్లసచ జీవుల్ గట్టిఙ అవాడ్ కెరన కిచ్చొ మెన కేక్ గల మెలె, “ఎత్కిచి ఉప్పిరి అదికారుమ్ తిలొ ప్రబువ, తుయి ఎత్కి సుద్ది తిలొసొ, నిజుమ్ తిలొసొ, బూలోకుమ్‍తె జితస అమ్‍క మార అమ్‍చి లొఁయి సుఁవిలి రిసొ కెఁయఁక జోవయింక సిచ్చ కెర్తె గే?” మెన కేక్ గలిల. 11 తెదొడి జోవయింతె ఎత్కి మాన్సుల్‍క చొక్కిలొ పాలల్ *6:11 పాలల్ కో దిల గే, కో ‘రక’ మెల గే నేనుమ్, గని ఎత్కి అదికారుమ్ తిలొ దేముడు జర్గు కెరవ తయెదె మెన జానుమ్.దా, కిచ్చొ మెల మెలె, “అన్నె ఇదిల్ రక. మాన్సుల్ తుమ్‍కయ్ కీసి మార్ల గే, దస్సి, తుమ్‍చ బావుడ్లు జత ప్రబుచ అన్నె సేవ కెర్తసక మారుల. జేఁవ్ దస్సి మొర్తస ఎత్కిజిన్‍చి లెక్క బెర్తె ఎదక రక, చి తుమ్‍క, జోవయింక మార్లసక సిచ్చ దెయెదె” మెన జబాబ్ దిలన్.
12 మెండపిల్ల సొవ్వుచి ముద్ర కడ్తికయ్, ఆదె! వెల్లి బూకంపుమ్ జలి. పడ్తొ పొద్దు నీడిచి కంట నీడి జా గెలి, చి ఒండి జోను లొఁయి రంగు జా గెలి. 13 ఆగాసుమ్‍చ సుక్కలు బూలోకుమ్‍తె సేడ్ల. వెల్లి వాదు కెర్లె †6:13 అంజూరుమ్ పండ్లు బొడ్డ పండ్లుచ రిత కాయల్ జవుల.అంజూరుమ్ రూక్‍చ చల్లి పొదిచ కాయల్ కీసి జేడ గెచ్చుల గే, దస్సి జేఁవ్ సుక్కల్ జేడ గెల. 14 పడ్తొ, కేన్ జవుస్ పుస్తకుమ్ ముద్దొ కెర్లె కీసి జయెదె గే, దస్సి, ఆగాసుమ్ ముద్దొ జా డీసె నాయ్, చి జోవయించ జోవయించ టాన్లు తెంతొ ఎత్కి డొంగ్రల్, ఎత్కి డిబ్బ ఒత్త తెంతొ గెలి.
15 తెదొడి బూలోకుమ్‍చ రానలు, ముక్కిమ్‍చ వెల్లెల మాన్సుల్, జమాన్లుచ అదికారుల్, సొమ్సార్లు, బలుమ్ సెక్తిచ మాన్సుల్, ఎత్కి మాన్సు, గొతిమాన్సు జలెకి, గొతి నెంజిలస జలెకి, డొంగ్రెచ పరొతె, రంగ్ని బొరల్‍తె లుంక తవుల. 16 జేఁవ్ డొంగ్రల్, జేఁవ్ రంగ్ని పత్రల్‍క కిచ్చొ మెన కేకుల్ గలిల మెలె, “సింగాసనుమ్‍తె వెసిలొసొ అమ్‍క నే దెకిత్ రితి, అమ్‍చి ఉప్పిరి సేడ. మెండపిల్లచి కోపుమ్‍చి సిచ్చ అమ్‍క నే లయితి రితి అమ్‍క లుంకడ. 17 జోచి కోపుమ్‍చి సిచ్చచి వెల్లి దీసి జా అస్సె, చి జా సిచ్చచి సెక్తిక అమ్ టీఁవ్‍క నెత్రుమ్” మెన కేక్ గల సంగిల.

- ప్రకటన
- <
- 6
- >

*6:1 6:1 4:6-8 దెక.

†6:2 6:2 జా కిరీటుమ్ ఎత్కి అదికారుమ్ తిలొ దేముడు సొంత జో గోడొతె వెగిలొసొక దిలన్ గే మెండపిల్ల జలొ యేసు దిలన్ గే, కచిగె అత్తి జోవయింక దావడ్ల గే, గని జా జర్గు జంక ఎత్కి అదికారుమ్ తిలొ దేముడు కచితుమ్ సెలవ్ దా తిలన్, నెంజిలె జర్గు జతి నాయ్. ఈంజేఁవ్ కమొ ఎత్కి జొయ్యి జర్గు కెర్తయ్, గెద.

‡6:4 6:4 కో దిల గే నేనుమ్.

§6:6 6:6 ఈంజ దేసిమి కీసి ముక్కిమ్‍క చింబొ కవుల గే, జా దేసిమ్‍చ ముక్కిమ్‍క గోదుమ్‍క కెర్లి పోడియొ గే పోడియొ గే రంద దసచక అన్నిమ్ కెరుల. గని కారు తిలె, ఎత్కి కరీది జా గెలె, ఈంజ దేసిమి కీసి తందుడ్‍చి కంట డేరొ తొక్కి కరీద్ జయెదె, చి చింబొ నెంజిలె కులర్ కవుల గే, దస్సి జా దేసిమి గారు తిలె, బార్లి దాన్‍క అన్నిమ్ రందుల; గెనుక సవుక ఒత్తచి రిసొ.

*6:11 6:11 పాలల్ కో దిల గే, కో ‘రక’ మెల గే నేనుమ్, గని ఎత్కి అదికారుమ్ తిలొ దేముడు జర్గు కెరవ తయెదె మెన జానుమ్.

†6:13 6:13 అంజూరుమ్ పండ్లు బొడ్డ పండ్లుచ రిత కాయల్ జవుల.

© 2018 WBT